b"\n_START_ARTICLE_\nPlanica\n_START_PARAGRAPH_\nPlanica er en alpedal nordvest i Slovenia. Dalen l\xc3\xb8per s\xc3\xb8rover fra grensebyen Rate\xc4\x8de, ikke langt fra skistedet Kranjska Gora._NEWLINE_Planica er kjent for skiflygingsbakken Letalnica, som ligger i dalen og lenge var verdens st\xc3\xb8rste. Bakkerekorden er p\xc3\xa5 251,5 meter, satt av Kamil Stoch (Polen) 25. mars 2017. Nordmannen Bj\xc3\xb8rn Einar Rom\xc3\xb8ren hadde lenge verdensrekorden der p\xc3\xa5 239 meter. Den ble satt i 2005._NEWLINE_Den f\xc3\xb8rste hoppbakken i Planica ble bygd f\xc3\xb8r 1930. I 1934 ble den f\xc3\xb8rste s\xc3\xa5kalte mammutbakken bygd. I den bakken ble verdens f\xc3\xb8rste skihopp over 100 meter gjort av \xc3\xb8sterrikeren Sepp Bradl i 1936 (101 meter)._NEWLINE_I 1969 ble en enda st\xc3\xb8rre skiflygingsbakke bygd i Planica. Fra og med polakken Piotr Fijas' verdensrekord p\xc3\xa5 194 meter i 1987 til Vikersundbakken overtok hegemoniet som verdens st\xc3\xb8rste hoppbakke i 2011, ble alle verdensrekorder i skiflyging satt i Planica. Finnen Toni Nieminen var f\xc3\xb8rste mann i verden over 200 meter i 1994 (203 meter). Bakken har i dag (2017) kritisk punkt p\xc3\xa5 200 meter og bakkest\xc3\xb8rrelsen er 240 meter._NEWLINE_Planica kommer til \xc3\xa5 arrangere Ski-VM 2023, etter \xc3\xa5 ha flere ganger s\xc3\xb8kt om \xc3\xa5 f\xc3\xa5 VM i 2017, 2019 og 2021, men Planica har tapt disse avstemningene."